ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ‘ካብ መረጻ ክኣልዩኒ ስለዝደለዩ እዮም ኣሲሮምኒ’፡ ጃዋር መሓመድ 21 መስከረም 2020 ኣብ ትሕቲ ቀይዲ ዝርከቡ ፍሉጣት ፖለቲከኛታት ኦሮሞ ኣቶ ጃዋር መሐመድን በቀለ ገርባን ዝርከቡዎም ጥርጡራት ሎሚ መዓልቲ ኣብ ኣዲስ ኣበባ ናብ ቤት ፍርዲ ቀሪቦም ክሶም ተነቢቡሎም። ቅድሚ መዓልታት ኣኽባሪ ሕጊ ንኣቶ ጃዋር መሐመድ፣ ኣቶ በቀለ ገርባ፣ ኣቶ ሃምዛ ኣደምን ካልኦት 24 ሰባት ብግብረ ሽበራ ክሲ ከም ዝመስረተሎም ኣፍሊጡ'ዩ። እቶም ሎሚ መዓልቲ ናብ ቤት ፍርዲ ዝቐረቡ ጃዋር መሓመድ ዝርከቦም ጥርጡራት፡ ቅድሚ መጋባእያ ምጅማሩ ንዝኽሪ ስነ-ጥበባዊ ሃጫሉ ሁንዴሳን ካልኦት ብዙሓት ዝተቐትሉ "ጀጋኑን" ናይ ሓደ ደቒቕ ናይ ሕልና ጸሎት ክግበር ሓቲቶም እዮም። ካብ'ዚ ብተወሳኺ፤ እቲ ብሽበራ ተኸሲሱ ዘሎ ፍሉጥ ኣክቲቪስትን ፖለቲከኛን ኦሮሞ ጃዋር መሓመድ፡ ማእሰርቱ ንዕኡ ካብ መረጻ ንምእላይ ተባሂሉ ዝተፈጸመ ተግባር ምዃኑ ተዛሪቡ። ጃዋር መሓመድ ኣባል ናይ'ቲ ኣብ ኦሮሚያ ተቐባልነት ከምዘለዎ ዝግለጽ፡ ውድብ ኦፌኮ እዩ። ገዛኢ ውድብ [ብልጽግና] ኣብ ኦሮሚያ መረጻ ክስዕሩ እዮም ዝብል ፍርሒ ከም ዝነበሮ፡ ጃዋር መሓመድ ሎሚ ኣብ መጋባእያ ተዛሪቡ'ሎ። ኣብ ልዕሊ ጃዋር መሓመድን ካልኦት 24 ሰባትን ክሲ ተመስሪቱ ኣስታት ክልተ ዓመት ዝገበረ መስርሕ ፍርዲ ሜጀር ጀነራል ክንፈ ዳኘው እንታይ ይመስል?
